Të dielën, zgjedhjet presidenciale në Rusi
Në se zgjidhet president, Vladimir Putin do të përballet me sfida.
Të dielën në Rusi mbahen zgjedhjet presidenciale. Korrespondenti i Zërit të Amerikës Andre de Nesnera i hedh një vështrim sfidave me të cilat përballet në këto zgjedhje kryeministri rus Vladimir Putin. Për zgjedhjet presidencial në Rusi ka 5 kandidatë, përfshirë udhëheqësin e Partisë Kominste, Genadi Zuganov dhe biznesmenin miliarder Sergei Prokorov. Por personi që pritet t’i fitojë zgjedhjet është kryeministri aktual, ish-presidenti Vladimir Putin. Shtatorin e kaluar zoti Putin bëri të njohur se do të kandidonte për postin e presidentit në zgjedhjet e 4 marsit, për t’i zënë kështu vendin presidentit të tanishëm Dmitri Medvedev, i cili pritet të zgjidhet kryeministër i qeverisë së re, post të cilin e mban tani zoti Putin. Zgjedhjet presidenciale mbahen disa muaj pas zgjedhjeve parlamentare. Për zgjedhjet e dhjetorit u tha se pati manipulime të mëdha me votat dhe kjo shkaktoi demonstrata të mëdha në qytetet kryesore të Rusisë. Analistë si Robert Legvold, thonë se protestata kanë evoluar në një sulm të drejtpërdrejtë ndaj autoritetit të zotit Putin. Sipas ligjit elektoral të Rusisë, në se asnjëri nga kandidatët presidencialë nuk merr më tepër se 50 për qind të votave, duhet mbajtur një raund tjetër votimesh. Sergei Glebov është ekspert për Rusinë në Kolegjin Smith të Masaçusetsit. Analsiti Legvold thotë se cilido qoftë rezultati, kryeministri Putin do të ndeshet me probleme. Sergei Glebov është dakord me këtë analizë. Atë vit zoti Putin u rizgjodh me një shumicë dërrmuese për mandatin e tij të dytë presidencial, duke marrë 71 për qind të votave. Por tani mbështetja për të është rreth shifrës 40 për qind. Robert Legvold thotë se në se zgjidhet president, zotit Putin do t’i duhet të merret me demonstruesit anti-qeveritarë. Shumë ekspertë thonë se do të jetë diçka interesante për t’u parë në javët dhe muajt e ardhshëm, në se protestat kundër Putinit do të vazhdojnë të përhapen, dhe në se ato do të bëhen sfida e presidencës së tij të re